《正月十五夜北宿海昏既苦无月且苦无灯京国乡邦凄然两地复成一律以纪游踪》
明代·张萱

远道长驱泥滑滑，严装倦客马萧萧。谁家短笛递悲咽，半壁寒灯照寂寥。

怅望云山迷故国，不妨风雨妒今宵。更忆传柑新宴罢，汉宫春色为谁骄。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。